HRVATSKO KNJIŽNIČARSKO DRUŠTVO

 CROATIAN LIBRARY ASSOCIATION

**Glavni odbor (2016.- 2018.)**

Hrvatske bratske zajednice 4

10000 Zagreb

Ur. broj: 35-1/18

**ZAPISNIK** sa 12. sjednice Glavnog odbora HKD-a

Dvanaesta sjednica Glavnog odbora HKD-a održana je 20. srpnja 2018. godine u Uredu Hrvatskoga knjižničarskog društva. Sjednica je trajala od 11.00 do 14.00 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Blaženka Peradenić-Kotur** (*dopredsjednica Hrvatskog knjižničarskog društva*)

**Zrinka Udiljak Bugarinovski***(predsjednica Stručnog odbora Hrvatskog knjižničarskog društva)*

**Alka Stropnik** *(predsjednica Zagrebačkog knjižničarskog društva)*

**Silvija Perić** *(predsjednica Društva Bilogore, Podravine i Kalničkog prigorja)*

**Hrvoje Džanko** *(potpredsjednik* *Knjižničarskog društva Međimurske županije*)

**Karmen Krnčević**  *(predsjednica Knjižničarskog društva Šibensko-kninske županije)*

**Mirna Grubanović** (*predsjednica Društva knjižničara Slavonski Brod*)

 **Irena Gotal** *(predsjednica Knjižničarskog društva Varaždin)*

**Milan Šarić** *(predsjednik Knjižničarskog društva Ličko - senjske županije)*

**Silvija Šokić** *(potpredsjednica Društva knjižničara Slavonije, Baranje i Srijema)*

**Miroslav Katić** *(predsjednik Društva knjižničara Karlovačke županije)*

**Nada Topić** *(predsjednica Društva knjižničara u Splitu)*

**Marija Šimunović** *(tajnica Hrvatskog knjižničarskog društva)*

Dnevni red

1. Usvajanje Dnevnog reda
2. Usvajanje Zapisnika sa 11. sjednice Glavnog odbora HKD-a
3. Prijava skupova i programa na pozive Ministarstva kulture Republike Hrvatske i Grada Zagreba za predlaganje javnih potreba u kulturi Republike Hrvatske za 2019. g.
4. Izvještaj Povjerenstva za dodjelu priznanja „Knjižnica godine“
5. Izvještaj Povjerenstva za predlaganje kandidata za predsjednika HKD-a u mandatnom razdoblju 2018.-2020.
6. Prijedlog za obilježavanje Dana hrvatskih bibliobusa 9. lipnja
7. Pripreme za 43. skupštinu Hrvatskoga knjižničarskog društva
8. Odluka o sazivanju 43. skupštine HKD-a
9. Prijedlog Dnevnog reda 43. skupštine HKD-a
10. Razno

Dunja Holcer, predsjednica Hrvatskoga knjižničarskog društva pozdravila je sve prisutne i zahvalila se na odazivu na sjednicu.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 11. sjednice GO**

Zapisnik je jednoglasno usvojen.

**Ad. 3. Prijava skupova i programa na pozive Ministarstva kulture Republike Hrvatske i Grada Zagreba za predlaganje javnih potreba u kulturi za 2019. godinu.**

Predsjednica Dunja Holcer izvijestila je prisutne o prijedlogu programa koje je Stručni odbor usvojio na svojoj sjednici te je na glasanje stavila prijedlog programa za prijavu na javni poziv Ministarstva kulture i Grada Zagreba za predlaganje javnih potreba u kulturi za 2019. godinu

Svi predloženi programi jednoglasno su usvojeni.

**Ad. 4. Izvještaj Povjerenstva za dodjelu priznanja „Knjižnica godine“**

Predsjednica Dunja Holcer pročitala je Izvještaj Povjerenstva za dodjelu priznanja „Knjižnica godine“ te prisutne upoznala s prijedlogom Povjerenstva za ovogodišnjeg dobitnika priznanja.

Članovi Glavnog odbora jednoglasno su podržali prijedlog Povjerenstva te donijeli odluku da je ovogodišnji dobitnik priznanja „Knjižnica godine“ Gradska knjižnica i čitaonica Beli Manastir.

**Ad 5. Izvještaj Povjerenstva za predlaganje kandidata za predsjednika HKD-a u mandatnom razdoblju 2018.-2020.**

Predsjednica Dunja Holcer pročitala je Izvještaj Povjerenstva za predlaganje kandidata za predsjednika HKD-a u mandatnom razdoblju 2018.-2020.

Na javni poziv stigla je jedna kandidatura i to dr. Sc. Dijane Machale koju je predložilo Zagrebačko knjižničarsko društvo.

Članovi Glavnog odbora jednoglasno su podržali izvješće Povjerenstva te će radna biografija kandidatkinje i prijedlog plana rada Društva za mandatno razdoblje 2018.-2020., koje je priložila kandidatkinja, biti objavljeni na mrežnim stranicama i Facebook stranici Društva.

**Ad 6. Prijedlog za obilježavanje Dana hrvatskih bibliobusa 9. lipnja**

Predsjednica Dunja Holcer pročitala je prijedlog Sekcije za narodne knjižnice kojim se predlaže da se 9. lipnja proglasi Danom hrvatskih bibliobusa, s obzirom da je na taj dan, 9. lipnja 1969. godine u Rijeci svečano otvoren prvi namjenski uređeni bibliobus u Hrvatskoj i u Jugoslaviji. Prijedlog je podržao i Stručni odbor Hrvatskog knjižničarskog društva.

Prijedlog je jednoglasno usvojen te su upućuje na konačnu odluku na 43. skupštinu Društva.

**Ad. 7. Pripreme za 43. skupštinu Hrvatskoga knjižničarskog društva**

Predsjednica Dunja Holcer je izvijestila o tijeku priprema za 43. skupštinu Hrvatskog knjižničarskog društva. Izvijestila je da je potrebno donijeti Odluku o sazivanju 43. redovne (izborne) Skupštine HKD-a koja će se održati od 10. do 13. listopada 2018. godine u Opatiji (Hotel Ambasador) i prijedlog Dnevnog reda 43. redovne (izborne) Skupštine.

 Pročitala je:

PRIJEDLOG DNEVNOG REDA 43. REDOVNE, IZBORNE SKUPŠTINE

HRVATSKOGA KNJIŽNIČARSKOG DRUŠTVA

(OPATIJA, HOTEL AMBASADOR, 11. LISTOPADA 2018.)

1. Otvaranje 43. redovne skupštine Hrvatskoga knjižničarskog društva

2. Izbor Radnog predsjedništva 43. redovne skupštine Hrvatskoga knjižničarskog društva

3. Izbor pet članova Odbora za verifikaciju punomoći delegata i utvrđivanje kvoruma, dva ¸ zapisničara i dva ovjerovitelja Zapisnika, pet članova biračkoga odbora koji utvrđuje rezultate izbora, tri člana Povjerenstva za predlaganje predsjednika Hrvatskoga knjižničarskog društva te članova Nadzornog odbora i Etičkog povjerenstva

4. Izvješće Odbora za verifikaciju punomoći delegata i utvrđivanje kvoruma

5. Utvrđivanje konačnoga Dnevnog reda

6. Izvješće o radu Glavnoga odbora za razdoblje 1.9.2017.-31.8.2018.

7. Izvješće o radu Stručnoga odbora za razdoblje 1.9.2017.-31.8.2018.

8. Izvješća uredništava Hrvatskoga knjižničarskog društva za razdoblje 1.9.2017.-31.8.2018.

9. Izvješće o financijskom poslovanju za razdoblje 1.9.2017.-31.8.2018.

10. Izvješće Nadzornoga odbora za razdoblje 1.9.2017.-31.8.2018.

11. Izvješće Etičkoga povjerenstva za razdoblje 1.9.2017.-31.8.2018.

12. Usvajanje plana rada i financijskog plana Društva za 2019. godinu

13. Davanje razrješnice predsjednici Hrvatskoga knjižničarskog društva, članovima Glavnog odbora te članovima Nadzornog odbora i Etičkog povjerenstva za mandatno razdoblje 2016.-2018.

14. Izvješće Povjerenstva za predlaganje predsjednika Hrvatskoga knjižničarskog društva za mandatno razdoblje 2018.-2020.

15. Izbor predsjednika Hrvatskoga knjižničarskog društva za mandatno razdoblje 2018.-2020.

16. Izvješće Povjerenstva za predlaganje članova Nadzornog odbora i Etičkog povjerenstva

17. Izbor članova Nadzornog odbora i Etičkog povjerenstva za mandatno razdoblje 2018.-2020.

18. Verifikacija sastava Glavnog odbora za mandatno razdoblje 2018.-2020.

19. Prijedlog ustanovljavanja Dana hrvatskih bibliobusa 9. lipnja

20. Izvješće Povjerenstva za dodjelu Kukuljevićeve povelje i dodjela Kukuljevićeve povelje

21. Izvješće Povjerenstva za dodjelu nagrade „Eva Verona“ i dodjela nagrade „Eva Verona“

22. Razno

Glavni odbor je jednoglasno donio Odluku o sazivanju 43. redovne izborne skupštine Hrvatskoga knjižničarskog društva i Prijedlog Dnevnog reda Skupštine.

**Ad. 8. Razno**

Nije bilo pitanja i komentara.

Zapisnik sastavila:

Marija Šimunović, tajnica HKD-a